Ida Bjørndalen Karlsson

Ida Bjørndalen Karlsson (født 6. mai 1983) er en norsk håndballspiller. Fra 2014 spiller hun for det danske klubblaget Team Esbjerg. Hun spilte for KIF Vejen fra 2009 til 2014. Hun har også spilt noen kamper for det norske landslaget. Fra 2007 til 2009 spilte hun for Viborg HK, som hun i 2009 vant Champions League med.

Hun er gift med svenske Lukas Karlsson, som til daglig spiller i KIF Kolding.

Landslag

Ungdom 
Ida Bjørndalen Karlsson debuterte på ungdomslandslaget til Norge 28. april 2000 i en alder av 16 år og 356 dager. Kampen var mot Sverige på hjemmebane. Norge vant 29–21, og Ida scoret 1 mål.

Hun har 16 kamper og 27 mål for ungdomslandslaget fra perioden 28. april 2000 til 07. august 2001

Junior 
Ida debuterte på Juniorlandslaget 15. mars 2002 mot Danmark på hjemmebane. Kampen endte 29–25 til Norge, og Ida scoret 1 mål.

Hun har 16 kamper og 41 mål for Junior landslaget til Norge fra perioden 15. mars 2002 til 3. august 2002.
Hennes beste kamp for Junior landslaget var mot Aserbajdsjan 24. mai 2002 hvor Norge vant 18–38. Ida scoret 10 mål og ble banens beste.

Senior 
Ida debuterte for Norges seniorlandslag 26. mars 2004 mot Spania på hjemmebane. Norge tapte kampen 25–27, og Ida scoret ingen mål. 

Hennes beste kamp for seniorlandslaget var mot Sverige 26. mai 2013. Norge tapte 28–25, men Ida scoret 10 mål og ble banens beste.

Meritter 
 EM 2012 – Sølv
 EM 2014 – Gull

Referanser

Eksterne lenker 
 

Norske håndballspillere
Europamestere i håndball
Spillere i Håndball-EM 2012 for kvinner
Spillere i Håndball-EM 2014 for kvinner
Håndballspillere for Larvik HK
Håndballspillere for Viborg HK
Norske beachhåndballspillere
Fødsler i 1983